《送宣使蒋槃归寄江西省郎中颜希古 其四》
元代·吴当

吾庐华盖下，乔木白云边。每忆秋风鲙，常怀雪夜船。

传烽今四野，飞檄已三年。亦有平安问，烦君万里传。

作者简介：（ 1297—1361）抚州崇仁人，字伯尚。吴澄孙。幼以颖悟笃实称，长精通经史百家言。从祖父至京师，补国子生。澄卒，从之学者皆就当卒业。用荐为国子助教，预修辽金宋三史，书成，除翰林修撰，累迁翰林直学士。江南兵起，特授江西肃政廉访使，召募民兵，由浙入闽，参预镇压农民军，夺回建、抚两郡。寻以被诬解职。陈友谅据江西，欲用之，不从，乃执送江州，拘留一年。后隐居庐陵吉水。有《学言诗稿》。